CELEX: 62011TN0536
Language: mt
Date: 2011-10-02 00:00:00
Title: Kawża T-536/11: Rikors ippreżentat fit- 2 ta’ Ottubru 2011 — European Dynamics Luxembourg et vs Il-Kummissjoni

|






Kawża T-536/11: Rikors ippreżentat fit- 2 ta’ Ottubru 2011 — European Dynamics Luxembourg et vs Il-Kummissjoni  

Official Journal C 355 , 03/12/2011 P. 0027 - 0027



		Rikors ippreżentat fit- 2 ta’ Ottubru 2011 — European Dynamics Luxembourg et vs Il-Kummissjoni(Kawża T-536/11)PartijietRikorrenti: European Dynamics Luxembourg SA (Ettelbrück, il-Lussemburgu), European Dynamics Belgium SA (Brussell, il-Belġju), Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateni, il-Greċja) (rappreżentanti: N. Korogiannakis u M. Dermitzakis, avukati)Konvenuta: Il-Kummissjoni EwropeaTalbietIr-rikorrenti jitlobu li l-Qorti Ġenerali jogħġobha:- tannulla d-deċiżjoni tal-Uffiċċju tal-Pubblikazzjonijiet tal-Unjoni Ewropea li tagħżel l-offerta tar-rikorrenti sottomessa bħala risposta għas-sejħa għal offerti AO 10340 (lottijiet 1, 3 u 4) "Servizzi tal-Kompjuter — Żvilupp, Manteniment, Pariri u Assistenza tas-Software għal tipi differenti ta’ applikazzjonijiet tal-IT" [1], bħala t-tielet kuntrattur fis-sistema kaskata (cascade mechanism) għal-lottijiet 1 u 4 u bħala t-tieni kuntrattur fis-sistema kaskata għal-lott 3, innotifikata lir-rikorrenti permezz ta’ ittra tat- 22 ta’ Lulju 2011, u d-deċiżjonijiet kollha relatati tal-Uffiċċju, inklużi dawk li l-kuntratt rispettiv jingħata lill-ewwel u lit-tieni kuntrattur tal-kaskata; u- tordna lill-Uffiċċju tal-Pubblikazzjonijiet tal-Unjoni Ewropea jħallas id-danni sostnuti minħabba telf ta’ opportunità u d-danni lir-reputazzjoni u lill-kredibbiltà tar-rikorrenti fl-ammont ta’ EUR 3450000; u- tordna lill-Uffiċċju tal-Pubblikazzjonijiet tal-Unjoni Ewropea jħallas lir-rikorrenti l-ispejjeż legali u spejjeż oħra sostnuti b’konnessjoni mar-rikors preżenti.Motivi u argumenti prinċipaliInsostenn tar-rikors tagħhom, ir-rikorrenti jinvokaw tliet motivi, għal kull lott.(1) L-ewwel motiv, li jallega- li l-Uffiċċju tal-Pubblikazzjonijiet tal-Unjoni Ewropea kiser l-obbligu ta’ motivazzjoni, li ma żvelax b’mod korrett l-merti relattivi tal-offerent li ntgħażel u, b’mod ġenerali, billi naqas milli jikkonforma mad-dispożizzjonijiet fl-Artikolu 100(2) tar-Regolament Finanzjarju;(2) It-tieni motiv, li jallega- li l-Uffiċċju tal-Pubblikazzjonijiet tal-Unjoni Ewropea kiser l-kundizzjonijiet tas-sejħa għal offerta, kif ukoll applika kriterju tal-għoti kontra l-Artikolu 97 tar-Regolament Finanzjarju u l-Artikolu 138 tar-Regoli ta’ Implementazzjoni;(3) It-tielet motiv, li jallega- żbalji manifesti ta’ evalwazzjoni, kummenti vagi u infondati tal-kumitat ta’ evalwazzjoni, modifika tal-kriterji tal-għoti inkluż fis-sejħa għal offerti a posteriori, il-fatt li l-kriterji l-ġodda ma ġewx innotifikati lill-offerenti fi żmien xieraq u l-fatt li hemm taħlita ta’ kriterji ta’ selezzjoni u ta’ għoti.[1] ĠU 2011/S 66 — 106099--------------------------------------------------